als_Latn dik_Latn tur_Latn
Pajisnin bizneset me certifikatë pastërtie false, në burg dy inspektorë
15/06/2017
15/06/2017
Në bazë të hetimeve të deritanishme të Prokurorisë së Shkodrës, rezulton se inspektorët Dritan Geci dhe Milseva Milla merrnin nga 4 mijë deri në 10 mijë lekë për t’i pajisur bizneset me certifikata dizifektim-dezinsektim, të cilat, për më tepër, rezultojnë që janë të falsifikuara.
Në bazë të veprimeve hetimore të Prokurorisë së Shkodrës, gjykata caktoi masën e sigurisë “arrest me burg”, masë e cila është zbatuar nga ana e forcave të Policisë Vendore të qytetit.
Nga analiza e akteve dhe provave të administruara deri në këtë fazë të hetimeve paraprake, ekziston dyshimi i arsyeshëm se shtetasi Dritan Geci, së bashku me shtetasen Milseva Mustafa (Milla), kanë konsumuar elementët e veprës penale “falsifikim i dokumenteve” dhe “korrupsioni pasiv i personave që ushtrojnë funksione publike”.
Këta shtetas pas kontrolleve të kryera tek subjekte të ndryshëm tregtarë kanë konstatuar se afati i vlefshmërisë së certifikatës së shërbimit për dizifektim-dezinsektim-deratizim kishte mbaruar ose subjektet nuk ishin të pajisur fare me një të tillë. Ndodhur në këto kushte, ata kanë kontaktuar privatisht me subjektet e interesuar dhe iu kanë ofruar atyre një certifikatë shërbimi, e cila rezulton të ketë pezulluar aktivitetin e saj tregtar që në datën 7 Janar 2015.
/ Top Channel
LAJME TE NGJASHME
MË TË LEXUARAT
- Kelly Brook u jep përgjigjen e duhur kritikëve (Foto)
- Pitt dhe Jolie anulojnë divorcin
- Makina futet në shtëpi, 4 të plagosur
- Katie Price 'fiton' në ndeshjen e bamirësisë
- Mourinho habit duke luajtur portier (Video)
- Koreja e Veriut, test të suksesshëm të bombës me hidrogjen
- Kosova dorëzohet në fund ndaj Kroacisë, humbje minimale
- "Toka dy vite në errësirë", teoria e re për zhdukjen e dinozaurëve
- Vrasja e gjykatëses, ish-burri pranon krimin në Gjykatë
- Radhimë, turistja çeke pëson atak kardiak në det
als_Latn unk unk als_Latn als_Latn als_Latn als_Latn eng_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn